เทศบัญญัติของเทศบาลนครกรุงเทพเทศบัญญัติของเทศบาลนครกรุงเทพเรื่องกำหนดบริเวณซึ่งอาคารบางชนิดจะปลูกสร้างขึ้นมิได้พุทธศักราช๒๔๙๑ โดยอนุมัติของรัฐมนตรีว่าการกระทรวงมหาดไทยซึ่งอาศัยอำนาจตามความในมาตรา ๑๕ แห่งพระราชบัญญัติควบคุมการก่อสร้างอาคารพุทธศักราช ๒๔๗๙ เทศบาลนครกรุงเทพตราเทศบัญญัติไว้โดยคำแนะนำและยินยอมของสภานครกรุงเทพและโดยอนุมัติของข้าหลวงประจำจังหวัดดังต่อไปนี้ข้อ ๑ เทศบัญญัตินี้ให้เรียกว่า เทศบัญญัติเรื่องกำหนดบริเวณซึ่งอาคารบางชนิดจะปลูกสร้างขึ้นมิได้พุทธศักราช ๒๔๙๑ข้อ ๒[๑] ให้ใช้เทศบัญญัตินี้ตั้งแต่วันประกาศในราชกิจจานุเบกษาเป็นต้นไปข้อ ๓ให้ยกเลิกเทศบัญญัติเรื่องกำหนดบริเวณซึ่งอาคารบางชนิดจะปลูกสร้างขึ้นมิได้พุทธศักราช ๒๔๘๔ เทศบัญญัติเรื่องกำหนดบริเวณซึ่งอาคารบางชนิดจะปลูกสร้างขึ้นมิได้(ฉบับที่ ๒) พุทธศักราช ๒๔๘๕ เทศบัญญัติเรื่องกำหนดบริเวณซึ่งอาคารบางชนิดจะปลูกสร้างขึ้นมิได้(ฉบับที่ ๓) พุทธศักราช ๒๔๘๗ตั้งแต่วันที่เทศบัญญัตินี้ได้ประกาศในราชกิจจานุเบกษาเป็นต้นไปข้อ ๔ห้ามมิให้บุคคลใดก่อสร้างอาคารภายในเขตเทศบาลนครกรุงเทพ เพื่อทำการ (๑)ฟอกหนัง (๒) ทำไม้ขีดไฟ (๓) ทำแชลแล็ค (๔) ต้มกลั่นแอลกอฮอล์ หรือสุรา หรือเบียร์(๕) ทำเต้าหู้ (๖) ทำวุ้นเส้น (๗) ทำน้ำตาล (๘) ถลุงแร่ (๙) หลอมโลหะยกเว้นการหลอมเงิน ทอง นาคหรือทองคำขาว (๑๐) หลอมแก้ว (๑๑) เคี่ยวยาง (๑๒)ย้อมผ้าซึ่งมีคนงานตามปกติตั้งแต่ ๕ คน ขึ้นไปข้อ ๕ห้ามมิให้บุคคลใดก่อสร้างอาคารเพื่อทำการเลื่อยไม้โดยใช้เครื่องจักรสีข้าวโดยใช้เครื่องจักร ทำน้ำแข็งหรือเป็นอาคารที่ใช้เพื่อทำการหรือใช้ประโยชน์เพื่อการอุตสาหกรรมและการพาณิชย์ซึ่งต้องใช้เตาไฟเพื่อกิจการนั้น เว้นแต่มีไว้เพื่อประกอบอาหารในภัตตาคาร โรงแรมร้านข้าวแกง ภายในบริเวณดังต่อไปนี้ด้านเหนือวัดจากปากคลองสามเสนด้านเหนือไปทางทิศเหนือ ๔๐ เมตร และจากที่นี้ในระยะห่างจากคลองสามเสน ๔๐ เมตรขนานไปกับคลองสามเสนไปจนถึงถนนพระราม ๖ และจากที่นี้ในระยะห่างจากถนนพระราม ๖ไปทางทิศตะวันออก ๔๐ เมตร ขนานไปกับถนนพระราม ๖ไปจนถึงถนนราชวิถีและจากที่นี้ในระยะห่างจากถนนราชวิถีไปทางทิศเหนือ ๔๐ เมตรขนานไปกับถนนราชวิถีไปจนถึงถนนราชปรารภและจากที่นี้ในระยะห่างจากถนนราชปรารภไปทางทิศตะวันออก ๔๐ เมตรขนานไปกับถนนราชปรารภไปจนถึงถนนราชดำริและจากที่นี้ในระยะห่างจากถนนราชดำริไปทางทิศตะวันออก๔๐ เมตร ขนานไปกับถนนราชดำริไปจนถึงถนนเพลินจิตและจากที่นี้ในระยะห่างจากถนนเพลินจิตไปทางทิศเหนือ ๔๐ เมตรขนานไปกับถนนเพลินจิตไปจนถึงถนนวิทยุและจากที่นี้ในระยะห่างจากถนนวิทยุไปทางทิศตะวันออก ๔๐ เมตรขนานไปกับถนนวิทยุไปจนถึงถนนสาธรใต้และจากที่นี้ในระยะห่างจากถนนสาธรใต้ไปทางทิศใต้ ๔๐ เมตร ขนานไปกับถนนสาธรใต้ไปจนถึงถนนเจริญกรุงและจากที่นี้ในระยะห่างจากถนนเจริญกรุงไปทางทิศตะวันออก ๔๐ เมตรขนานไปกับถนนเจริญกรุงไปจนถึงแม่น้ำเจ้าพระยาแล้วเลียบขึ้นมาตามริมแม่น้ำเจ้าพระยาฝั่งตะวันออกไปทางทิศเหนือจนบรรจบกับเส้นเขตที่ปากคลองสามเสนด้านเหนือข้อ ๖ ห้ามมิให้บุคคลใดก่อสร้างห้องแถวอาคารพาณิชย์ โรงงานอุตสาหกรรม อาคารสาธารณะ โรงกระท่อม หรือ เพิงซึ่งมิได้ประกอบด้วยวัตถุทนไฟเป็นส่วนใหญ่ และอาคารแผงลอยภายในบริเวณดังกล่าวต่อไปนี้๑.บริเวณดังกล่าวในข้อนี้ เฉพาะภายในระยะ ๑๔ เมตร ห่างจากแนวทางสาธารณะหรือทางซึ่งมีสภาพเป็นสาธารณะ ซึ่งมีขนาดกว้างตั้งแต่ ๑๐ เมตร ขึ้นไป คือด้านเหนือวัดจากปากคลองผดุงกรุงเกษมด้านเหนือขนานไปกับคลองผดุงกรุงเกษมไปจนถึงคลองหัวลำโพงและจากที่นี้ขนานไปกับคลองหัวลำโพงไปจนถึงถนนสาธรใต้และจากที่นี้ขนานไปกับถนนสาธรใต้ ไปจนถึงแม่น้ำเจ้าพระยาแล้วเลียบขึ้นมาตามริมแม่น้ำเจ้าพระยาฝั่งตะวันออกไปทางทิศเหนือจนบรรจบกับเส้นเขตที่ปากคลองผดุงกรุงเกษมด้านเหนือ๒.บริเวณภายในระยะ ๑๔ เมตร ห่างจากแนวเขตแม่น้ำเจ้าพระยา๓.บริเวณภายในระยะ ๒๐ เมตร รอบอนุสาวรีย์ชัยสมรภูมิจากเขตที่ได้มีพระราชบัญญัติเวนคืนแล้ว๔.บริเวณภายในระยะ ๑๔ เมตร ห่างจากแนวทางสาธารณะดังต่อไปนี้(๑)ถนนเจริญกรุง(๒)ถนนพระราม ๑(๓)ถนนเพชรบุรี(๔)ถนนสาธรใต้(๕)ถนนราชสิมาเหนือ(๖)ถนนราชสิมาใต้(๗)ถนนส้มมือใต้(๘)ถนนทับทิมใต้(๙)ถนนนครปฐม(๑๐)ถนนพระรามที่ ๕(๑๑)ถนนพญาไท(๑๒)ถนนราชดำริ(๑๓)ถนนวิทยุ(๑๔)ถนนจรัสเมือง(๑๕)ถนนเจริญเมือง(๑๖)ถนนจารุเมือง(๑๗)ถนนพระรามที่ ๖(๑๘)ถนนเตชวณิชย์(๑๙)ถนนนครไชยศรี(๒๐)ถนนราชวิถี(๒๑)ถนนราชปรารภ(๒๒)ถนนเพลินจิต(๒๓)ถนนกรุงเทพ-สมุทรปราการ(๒๔)ถนนพระรามที่ ๔(๒๕)ถนนสุนทรโกษา(๒๖)ถนนหลานหลวง(๒๗)ถนนอู่ทองนอก(๒๘)ถนนสวรรคโลก(๒๙)ถนนบางกระบือ(๓๐)ถนนพิษณุโลก(๓๑)ถนนสามเสน(๓๒)ถนนรองเมือง(๓๓)ถนนลูกหลวงข้อ ๗ อาคารซึ่งสร้างมาก่อนและขัดกับข้อ ๔, ๕, ๖และ ๗ แห่งเทศบัญญัตินี้ ห้ามทำการต่อเติมขยายหรือดัดแปลงเว้นแต่การดัดแปลงหน้าร้านซึ่งทำเพื่อความเป็นระเบียบเรียบร้อยและสวยงามข้อ ๘ บริเวณภายในระยะ ๑๔ เมตรห่างจากแนวทางสาธารณะหรือแนวทางซึ่งมีสภาพเป็นสาธารณะห้ามมิให้บุคคลใดก่อสร้างอาคารใดๆนอกจากแบบก่อสร้างที่คณะเทศมนตรีเห็นชอบหรือจะได้กำหนดให้เพื่อรักษาแนวอาคารและเพื่อประโยชน์สถาปัตยกรรมตามความในมาตรา ๑๐แห่งพระราชบัญญัติควบคุมการก่อสร้างอาคาร พุทธศักราช ๒๔๗๙ข้อ ๙ให้นายกเทศมนตรีนครกรุงเทพมีหน้าที่รักษาการให้เป็นไปตามเทศบัญญัตินี้ประกาศไว้ณ วันที่ ๑๕ ตุลาคม พุทธศักราช ๒๔๙๑ป.วรรธนะสารนายกเทศมนตรีนครกรุงเทพอนุมัติปกรณ์ อังศุสิงห์ข้าหลวงประจำจังหวัดพระนครโสรศ/พิมพ์๑๕พฤษภาคม ๒๕๕๐ฐิติพงษ์/ตรวจ๒๙พฤศจิกายน ๒๕๕๐[๑] ราชกิจจานุเบกษาเล่ม ๖๕/ตอนที่ ๖๔/หน้า ๖๖๖/๒ พฤศจิกายน ๒๔๙๑